open-index/open-wikipedia-markdown huggingface dataset:
Henrik Toft Hansen

**Henrik Toft Hansen** (født 18. desember 1986) er en dansk håndballspiller. Han var strekspiller for klubben Paris Saint-Germain i den franske håndballigaen. Nå spiller han for hans tidligere ungdoms klubb Mors-Thy Håndbold i Danmarks høyeste liga.  Han fikk sin debut på Danmarks herrelandslag i håndball i 2008 og var med på laget som tok gull under EM 2012. Han er lillebror til René Toft Hansen, som tidlige var spiller for THW Kiel og dansk landslagsspiller i håndball.

Henrik Toft Hansen har tidligere spilt for klubbene Mors-Thy Håndbold, Aalborg, AG København, Bjerringbro-Silkeborg, HSV Hamburg og SG Flensburg-Handewitt.

Han tok gull under Sommer-OL 2016 og sølv under Sommer-OL 2020, gull i håndball EM 2012 og sølv i håndball EM 2014. I tillegg til 2 VM sølv (2011 og 2013) og VM gull i håndball VM 2019 med Danmark. 

Med klubblag har han tatt gull i det danske mesterskapet i 2012, sølv i det tyske mesterskapet i både 2016 og 2017, gull i det tyske mesterskapet i 2018, og sølv i den tyske cupen i 2016 og 2017. Han har tatt sølv i EHF Cup 2015 og EHF Champions League gull i 2013. Sammen med den franske topp-klubben Paris Saint-Germain har Toft Hansen tatt gull i den franske ligaen i 2018-2019 sesongen, 2019-2020, 2020-2021 og 2021-2022.

## Referanser


## Eksterne lenker
* 
* 
*  Henrik Toft Hansen – Profil på www.eurohandball.com
Asdahl

**Asdahl** har flere betydninger:

* Erland Asdahl (1921-1988), en norsk politiker
* Heidi Asdahl (født 1955), en norsk illustratør
* Kristian Asdahl (1920-2000), en norsk industrileder og politiker
Cédric Sorhaindo

**Cédric Sorhaindo** (født 7. juni 1984 på Martinique) er en fransk håndballspiller. Han er strekspiller for den spanske klubben FC Barcelona i Liga ASOBAL. Han fikk sin debut på Frankrikes herrelandslag i håndball i 2005 og var med på laget som tok gull under Sommer-OL 2012. Han har dessuten gull fra VM 2009, EM 2010 og VM 2011.

Cédric Sorhaindo har tidligere spilt for klubbene Paris Saint-Germain og Toulouse.

Han tok sølv under Sommer-OL 2016.

## Referanser


## Eksterne lenker
* 
*  Cédric Sorhaindo  – Profil på www.eurohandball.com
Samuel Honrubia

**Samuel Honrubia** (født 5. juli 1986 i Béziers) er en fransk håndballspiller. Han spiller venstre ving for klubben Paris Saint-Germain i den franske toppserien. Han fikk sin debut på Frankrikes herrelandslag i håndball i 2009 og var med på laget som tok gull under Sommer-OL 2012. Han har dessuten gull fra VM 2011.

Samuel Honrubia har tidligere spilt for klubben Montpellier.

## Referanser


## Eksterne lenker
* 
*  Samuel Honrubia – Profil på www.eurohandball.com
Tuomas

**Tuomas** er en finsk navn:

* Tuomas Haapala (født 1979), finsk fotballspiller som spiller for HJK Helsinki
* Tuomas Holopainen (født 1976), grunnlegger av, låtskriver og keyboardist i bandet Nightwish
* Tuomas Nieminen (født 1981) er en finsk skøyteløper
Straumfjordnes skole

**Straumfjordnes skole** er en kristen friskole som ligger på Straumfjordnes i Nordreisa.

## Referanser


## Eksterne lenker
* 
*
Enoch Arden (film fra 1911)

***Enoch Arden*** er en amerikansk stum dramafilm fra 1911, regissert av D. W. Griffith. I hovedrollene spiller Wilfred Lucas, Linda Arvidson og Francis J. Grandon. Filmen handler om en mann som blir strandet på en øde øy i mange år. Hans kone ønsker ikke å gi opp håpet om at han en dag vender tilbake. Manus er skrevet av Linda Arvidson, basert på Alfred Tennysons dikt med samme tittel. 

En kopi av filmen finnes i arkivene til Library of Congress.

## Handling
Annie Lee (Linda Arvidson) gifter seg med den enkle fiskeren Enoch Arden (Wilfred Lucas). Dette knuser hjertet til Philip Ray (Francis J. Grandon), som også er forelsket i henne. Noen år senere må Enoch reise til sjøs for å tjene penger og etterlater Annie alene med deres tre små barn. Skipet som Enoch er på havner i et forferdelig uvær. Han og et fåtall andre er heldige som overlever, men ender opp på en øde øy. 

Etterhvert som tiden går begynner det å bli klart for Annie at noe er galt. Hun nekter imidlertid å gi opp håpet, og venter tålmodig på stranden på at Enoch skal komme tilbake. Philip støtter henne så godt han kan, men hun avviser ham hver gang han frir til henne. Mange år senere er Enoch alene igjen på øyen etter at de andre er døde. Annie venter fortsatt på ham, selv om alt håp ser ut til å være ute. 

Til slutt blir hun overtalt av barna sine til å akseptere Philips frieri. Den første tiden av ekteskapet er fortsatt savnet av Enoch stort, men etterhvert begynner hun å få mer følelser for Philip. I mellomtiden er Enoch blitt reddet fra øyen og funnet ut hvor Annie er. Han ser gjennom vinduet at en ny mann har overtatt familien hans, men de ser lykkelige ut, så han forteller dem ikke at han har kommet tilbake. Hans eget knuste hjerte fører imidlertid til at han kollapser og dør like etterpå.

## Medvirkende
* Wilfred Lucas som Enoch Arden
* Linda Arvidson som Annie Lee
* Francis J. Grandon som Philip Ray
* George Nichols som kapteinen
* Robert Harron som ekteparet Ardens sønn som tenåring
* Florence La Badie som ekteparet Ardens datter som tenåring

## Referanser




## Eksterne lenker
* 
* ''Enoch Arden'' på Internet Archive
Straumen skole (Lyngen)

**Straumen skole** er en kristen friskole som ligger i Nord-Lenangen i Lyngen.

## Referanser


## Eksterne lenker
* 
*
Greg Bear

**Gregory Dale Bear** (født 20. august 1951, død 19. november 2022) var en amerikansk forfatter som hovedsakelig skrev science fiction.

Hans verker dekker temaer om en galaktisk konflikt (*[[The Forge of God]]*), kunstige universer (*[[The Way (Greg Bear)|The Way]]*), bevissthet og kulturell praksis (*[[Queen of Angels (novelle)|Queen of Angels]]*) og akselerert evolusjon (*[[Blood Music (novelle)|Blood Music]]*, *[[Darwin's Radio]]* og *[[Darwin's Children]]*).

Bear skrev over 50 bøker, og var også en grunnleggerne av San Diego Comic-Con.

## Referanser


## Eksterne lenker
* 
*
Lee Dong-myung

**Lee Dong-myung** er navnet til flere personer:

*Lee Dong-myung (håndballspiller) (født 1983), sørkoreansk håndballspiller
*Lee Dong-myung (fotballspiller) (født 1987), sørkoreansk fotballspiller
Verdenscupen i orientering 2002

**Verdenscupen i orientering 2002** var den 9. utgaven av Verdenscupen i orientering. Den besto av 12 arrangementer som foregikk i Belgia, Sveits, Norge Sverige, Ungarn og Tsjekkia. EOC (EM) var inkludert i verdenscupen.

## Arrangement og resultater
### Herrer

### Damer

## Sammenlagtresultater
### Herrer

### Damer

## Nasjonskonkurransen - sammenlagt
### Herrer

### Damer

## Eksterne lenker
* IOF WorldCup 2002
* WorldCup 2002 Results and Bulletins
Funeral Beach

**Funeral Beach** er det andre albumet til det norske punkbandet Blood Command, utgitt i 2012 på Fysisk Format.

## Sporliste
#Pissed Off And Slightly Offended!
#March Of The Swan Elite
#Cult Of The New Beat
#Death To All But Us!
#Wolves At The Door
#High Five For Life
#Here Next To Murderous
#True North
#Corpse Reviver
#Oceans Inside Neptune
#Funeral Beach

## Eksterne lenker
Løpsmark bydel

:*Må ikke forveksles med [[Løpsmarka]], tettstedet bydelen ligger i.*

**Løpsmark** er en bydel i Bodø, men ligger i tettstedet Løpsmarka. Det blir allikevel regnet som en bydel, sammen med nabobydelen Skivika, siden tettstedet ligger 800 meter utenfor bygrensene. Bydelen har  innbyggere per 3. november 2001.

## Referanser
Hønefoss Kamera Klubb

**Hønefoss Kamera Klubb** (HØKK) er en fotoklubb i Hønefoss i Ringerike kommune. Klubben ble stiftet 24. april 1944. Den har møter hver måned og arrangerer fotokonkurranser og -kurs.

Klubbens leder er Oddbjørn Strand.

## Eksterne lenker
* HØKKs nettsted
Piusordenen

**Piusordenen** (italiensk: *Ordine di Pio IX*, uformelt *Ordine Piano*) er en pavelig ridderorden innstiftet av pave Pius IX den 17. juni 1847. Det er formelt den tredje høyeste ordenen etter Kristusordenen og Den gylne spores orden. De to høyere ordenene blir imidlertid i praksis ikke tildelt lenger, slik at Piusordenen er den høyeste ordenen som tildeles i dag.

Ordenen tildeles statsoverhoder og ev. høytstående medlemmer av deres hushold i forbindelse med audienser hos Paven, ambassadører til Den hellige stol, og unntaksvis til personer som har utmerket seg med særlige fortjenester for Paven eller Den hellige stol. Det er Kardinalstatssekretæren som avgjør hvem som får ordenen.

## Referanser


## Eksterne lenker
*
Lars Kvaalen

**Lars Edvard Kvaalen** (født 3. februar 1986) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Oslo Skøiteklub.

Han ble valgt inn som leder av fondsstyret i Norges Skøyteforbund (NSF) og sitter også som varamedlem til styret i NSF i perioden 2011–2013.

## Internasjonale mesterskap
EM på skøyter deltatt i 1 EM. 
:* Heerenveen 2009.
::* beste resultat uplassert sammenlagt etter en diskvalifikasjon på andre distanse i Heerenveen 2009.

## Referanser




## Personlige rekorder

## Eksterne lenker
* 
* Lars Edvard Kvaalen  på www.n-s-f.no Landslagsprofil før sesongen 2008/09
*  Profil på Jakub Majerski's Speedskating database (Adelskalender distanser og sammenlagt)
*  Profil på ISUs offisielle nettsider.
*  Profil på SpeedSkatingResults.com
*  Profil på EffeSport.nl
Arild Huitfeldt (diplomat)

**Arild Rosenkrantz Huitfeldt** (født 22. mars 1878 i Trondheim, død 26. august 1945) var en norsk diplomat.

Han var sønn av Ivar Huitfeldt. Arild Huitfeldt tok examen artium i 1897 og ble cand. jur. i 1907.

Huitfeldt begynte diplomatkarrieren som attaché i Berlin fra 1903 til 1906. Han var senere stasjonert i blant annet Lisboa, Leningrad og Genova, og hadde også opphold som sekretær, byråsjef og fungerende ekspedisjonssjef i Utenriksdepartementet. Han var minister i Peru fra 1942 til 1945.

Arild Huitfeldt ble ridder av St. Olavs Orden i 1926.

## Referanser


## Kilder
* *[https://runeberg.org/hvemerhvem/1930/0199.html Hvem er Hvem?]*, 1930.
* *Den Kongelige norske St. Olavs orden : kort oversikt over ordenens historie og biografiske oplysninger om dens nulevende norske medlemmer, med portretter, samt regler for bæring av dekorasjoner*. Hanche, 1934
Sollaug Sárgon

**Sollaug Sárgon** (født 20. oktober 1965) er en samiskspråklig pedagog og forfatter, bosatt i Kautokeino.

Hun er dobbelutdannet som barnevernspedagog og med en mastergrad i pedagogikk med fordypning i spesialpedagogikk, og arbeider som pedagogisk-psykologisk rådgiver ved Samisk videregående skole og reindriftsskole. Hun driver også eget rådgivningsfirma.

Hun har skrevet barneboka *Ovllá árgabeaivi* (2000) på nordsamisk, leseboka *Åvlan aarke-biejjie* (2007) på sørsamisk og  diktsamlingen   *Savvon bálgáid luottastit* (2010) på nordsamisk.

For diktsamlingen *Savvon bálgáid luottastit* (2010) ble hun nominert til Nordisk råds litteraturpris for 2013. Diktene har blitt beskrevet som «Naturlyriske skildringer som henspiller på de samiske forferdrenes arv og naturfolkets levevis»

## Bibliografi
* *Ovllá árgabeaivi* &ndash; lettlest barnebok, nordsamisk språk, Idut 2000 
** *Åvlan aarke-biejjie* &ndash; sørsamisk, 2007
* *Savvon bálgáid luottastit* &ndash; dikt, nordsamisk språk, Idut 2010 
** *Gå opp gjengrodd sti* &ndash; bokmål, 2013
* *Ii cága cihkosii* &ndash; dikt, nordsamisk språk, Idut 2017
* *duđa eallimii* &ndash; dikt, nordsamisk språk, Idut 2019
* *Morihit giđđii* &ndash; dikt, nordsamisk språk, Idut 2020

## Referanser
Lomen

**Lomen** er ei bygd og et sogn i Valdres, i Vestre Slidre kommune i Innlandet. Lomen kirke, sognekirka fra 1914, ligger ved den nordvestlige enden av Slidrefjorden, litt lenger øst ligger Lomen stavkirke fra omkring 1250.  

Det første leddet i navnet er kanskje fuglenavnet lom, mens det siste leddet kommer av norrønt vin, 'naturlig eng'.

## Personer fra Lomen
* Ingebjørg Robøle, født 18. juni 1892 

## Referanser
Kaldevatn (Odda)

**Kaldevatn** er en innsjø i Ullensvang kommune, sør for Midtlæger på Haukelifjell.

Innsjøen har utløp mot nord gjennom Kaldevasselva til Votna, men er regulert med dam både i nordenden og sørenden. Reguleringshøyden er 22 meter, mellom 1183 moh og 1205 moh. Sjøen har lenge vært tappa for produksjon i kraftverkene Novle, Røldal og Suldal I. Det er senere gitt konsesjon for et nytt kraftverk ved Midtlæger. Anlegget berører to automatisk fredete ferdelsveger, herunder en pilegrimsled mellom Hovden (Setesdal) og Røldal.

I forbindelse med revisjon av konsesjonsbetingelsene, ble fiskebestanden kartlagt i 2019-2022. Det ble påvist en betydelig tetthet av jevngammel fisk, trolig resultat av utsetting i 2016. Videre ble det rapportert at klimatiske og/eller vannkjemiske forhold trolig setter store begrensninger for naturlig reproduksjon.

## Referanser
Albert Rocas

**Albert Rocas Comas** (født 16. juni 1982 i Palafrugell) er en spansk håndballspiller. Han spiller høyre ving for den spanske klubben FC Barcelona i Liga ASOBAL. Han har representert Spania i en rekke mesterskap og var med på laget som tok bronse under Sommer-OL 2008. Han har dessuten gull fra VM 2005, sølv fra EM 2006, samt bronse fra VM 2011.

Albert Rocas har tidligere spilt for klubbene Granollers, Valladolid og Portland San Antonio.

## Referanser


## Eksterne lenker
* 
*  Albert Rocas  – Profil på www.eurohandball.com
Øyvind Gravem

**Øyvind Gravem** (født 24. august 1978) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Eidsvold Turnforening.

Hans eneste norske seniormesterskapsmedalje tok han i Enkeltdistanse-NM 2002 på 1500m på Flatmoen, Sør-Fron i Hundorp, hvor han *kun* ble slått av sin eldre bror Pål Gravem.

## Meritter
### Sammenlagt i [[Verdenscupen på skøyter|Verdenscupen]]

### Norgesrekorder
Liste over norgesrekordnoteringer gjort av Øyvind Gravem.
;Senior herrer

;Junior herrer

:Lagtemporekordene er gjort på lag med Kjetil Johansen Amundrud og Sigurd Pettersen.
:Begge rekordene er de første som er notert på distansen. Øvelsen ble en offisiell rekord-øvelse etter skøytetinget i 2005.

### Internasjonale mesterskap
Junior-VM på skøyter deltatt i to VM ved to konkurranser.
:* Butte 1997 i sammenlagt og i Roseville 1998 i sammenlagt.
::* Beste resultat 18.-plass sammenlagt i Roseville 1998.

## Personlige rekorder

## Referanser




## Eksterne lenker
* 
*  Øyvind Gravem på Jakub Majerski's Speedskating database (Adelskalender distanser og sammenlagt)
*  Øyvind Gravem (IsuResults.eu) og Øyvind Gravem (ISU.html.InfostradaSports.com) på ISUs offisielle nettsider. 
*  Øyvind Gravem på SpeedskatingResults.com (personlige rekorder og resultater)
*  Øyvind Gravem på Effesport.nl (noen resultater)
Vektet gjennomsnitt

**Vektet gjennomsnitt** (eller **veid gjennomsnitt**) er et gjennomsnitt hvor hver enhet i grunnlaget er tillagt vekt etter sin betydning for resultatet. 

Hvert tall i grunnlaget multipliseres med antall enheter av dette slaget, og alle produktene summeres. 
Deretter deler man produktsummen på antall enheter, som i en vanlig gjennomsnittsberegning. Resultatet av divisjonen er det vektede/veide gjennomsnittet.

For å eksemplifisere bruker vi verdien av scrabble-brikkene:

# Multipliser hver verdi med sin vekt (antall): Svar: 20, 16, 5, 40, 24, 14, 68, og 0
# Legg sammen produktene til en totalsum: 187
# Legg sammen vektene (antallene) for å finne totalvekten: 100
# Del totalsummen på totalvekten: 187/100 = 1.87 = gjennomsnittsverdien av en scrabblebrikke
# 

### Hvordan regne ut vektet gjennomsnitt for karakterer?
Hver bokstavkarakter har sin egen tallverdi.

A = 5 poeng, B=4, C=3, D=2, E=1 og F=0

Hver karakter ganges med antall studiepoeng. Den totale summen av studiepoeng * karakterpoeng deles deretter på antall studiepoeng totalt.

## Eksterne lenker
* http://www.lovdata.no/for/sf/kd/td-20120918-0905-006.html#
* http://www.investopedia.com/terms/w/weightedaverage.asp#axzz2HzhbMds9
* http://www.uia.no/no/portaler/studietilbud/opptak/master-_halvaars_og_paabyggingsstudier
Arpad Šterbik

**Arpad Šterbik** (; født 22. november 1979 i Senta i Vojvodina i Jugoslavia) er en spansk håndballspiller av ungarsk opprinnelse som tidligere har representert Jugoslavia, Serbia-Montenegro og Serbia. I tillegg til spansk har Šterbik også serbisk og ungarsk statsborgerskap. Han er målvakt for den spanske klubben FC Barcelona i Liga ASOBAL.

Han representerte Jugoslavia (Serbia og Montenegro) under Sommer-OL 2000, og Spania under Sommer-OL 2012. Han har dessuten deltatt flere ganger i VM og EM, med tre bronsemedaljer for henholdsvis Jugoslavia i VM 1999 og 2001 og for Spania i 2011 som de beste resultatene.

Šterbik har tidligere spilt for den jugoslaviske klubben RK Jugović, den ungarske klubben KC Veszprém, samt de spanske klubbene Ciudad Real og Atlético Madrid. Han ble kåret til verdens beste håndballspiller for året 2005.

## Referanser


## Eksterne lenker
* 
*  Arpad Šterbik  – Profil på www.eurohandball.com
Pankow rådhus

**Pankow rådhus** (tysk:Rathaus Pankow) er et offentlig bygg i den tidligere Pankow kommune, senere bydel (Stadtbezirk) i Berlin. Den er i dag sete for bydelsforsamlingen i Berlins administrative bydel Pankow.  

Rådhuset finnes i Breite Strasse 24a-26 i kort avstand til Wollankstrasse stasjon. Bygget ble opprinnelig oppført i perioden 1901-1903 etter tegninger av Wilhelm Johow. Stilen var typisk for begynnelsen av 1900-tallet ved en blanding av nygotikk og nybarokk. Bygningen er forblendet med mursten. På hjørnet Neue Schönholzer Strasse ble det i perioden 1927-1929 oppført et tillegg etter planer av Alexander Poescke og Rudolf Klante. Utvidelsen ble tilpasset det opprinnelige bygget. Hele bygningskomplekset ble vernet i 1970-årene.

## Bildegalleri

Fil:Bundesarchiv Bild 183-1984-1025-019, Berlin, Plastik "Die Arbeit".jpg|Relieff: «Arbeidet» («die Arbeit»)
Fil:Fotothek df pk 0000167 008 Admiralspalast, Deutsche Staatsoper Berlin ^ Gebäude der russischen Kommandantur.jpg|Bygningen ble disponert av den russiske kommando i Berlin fra 1946 til 1949 
Fil:Bundesarchiv Bild 183-1987-0715-312, Berlin, Rathaus Pankow.jpg|Rådhuset i 1987 

## Referanser


## Eksterne lenker
* Internettsiden til bydelen Pankow med historisk oversikt
* Oppføring på Berlins liste over kulturminner
Jens Harald Eilertsen

**Jens Harald Eilertsen** (født 14. juni 1951 i Tromsø) er en norsk kulturarbeider som blant annet  etablerte folk-rock-gruppen Erter, Kjøtt og Flesk sammen med Bjørn Vassnes i 1971. Har siden arbeidet på Hålogaland Teater i perioden fra 1981 til 1998 og han har vært leder av Nordnorsk kulturråd mellom 2001 og 2007. 

Eilertsen har laget ti dokumentarfilmer fra Ishavet sammen med John Arvid Berger (JABfilm). 

Eilertsen, sammen med Vassnes, var i 2007 på etableringen av forlaget Margbok i Tromsø og tidsskriftet *MARG*. Som forfatter har Eilertsen blant annet skrevet bind en og to av *Nordnorsk Teaterhistorie*,  Han har i flere år arbeidet for å realisere et litteraturhus i Tromsø.

## Referanser
Sabri Khattab

**Sabri Freddy Khattab** (født 12. januar 1990) er en norsk-egyptisk fotballspiller som spiller for Kvik Halden Fotballklubb.

Han signerte i august 2012 en kontrakt med Bryne FK som strekker seg ut 2014. Han ble solgt fra Kvik Halden FK som holder til i 2. divisjon.

Desember 2015 signerte Khattab en 2-årskontrakt med Kvik Halden. 

## Referanser


## Eksterne lenker
*
Arild Nebb Ervik

**Arild Nebb Ervik** (født 4. februar 1978) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Hamar Idrettslag. I ungdomsalder gikk han for Bjugn-Ørland Skøyteklubb.

## Internasjonale mesterskap
Junior-VM på skøyter deltatt i ett VM ved en konkurranse.
:* Butte 1997 i sammenlagt.
::* Beste resultat 20.-plass sammenlagt i Butte 1997.

## Personlige rekorder på skøyter

## Referanser




## Eksterne lenker
* 
*  Arild Nebb Ervik på Jakub Majerski's Speedskating database (Adelskalender distanser og sammenlagt)
*  Arild Nebb Ervik på ISUs offisielle nettsider. 
*  Arild Nebb Ervik på Effesport.nl (noen resultater)
Gamle Aker kantori

**Gamle Aker kantori** er et norsk blandet kor basert i Oslo. Koret ble stiftet i 1972 som et Ten Sing-kor under navnet Sofienbergkoret*.* Koret har vært  tilknyttet Sofienberg kirke fram til 2023, og er siden 2023 knyttet til Gamle Aker kirke.

I 1996 lanserte Sofienbergkoret sin første CD med spirituals under dirigent Margrethe Ek. 

Repertoaret består i dag i hovedsak av klassisk kirkemusikk, folketoner og jazz.  
## Dirigenter

*2017 -  Alvilde Riiser
*2016 - 2017 Yuval Weinberg
* 2015 - 2016 Britt Karin Wetteland 
* 2014 - 2015 Yuval Weinberg
* 2013 - 2014 Britt Karin Wetteland
* 2011 - 2013 Ketil Grøtting
* 2010 - 2011 Oddgeir Kjetilstad
* 2009 - 2010 Helge Harila
* 2008 - 2009 Oddgeir Kjetilstad
* 2000 - 2008 Helge Harila
* 1999 - 2000 Sigurd Engesnes
* 1998 - 1999 Heidi Granlund
* 1998 		Lars Inge Tverberg
* 1995 - 1997 Margrethe Ek
* 1994 - 1995 Gro Årsvoll Ryen
* 1993 - 1994 Erik Bråtveit Holm
* 1987 - 1992 Dag Øystein Andersen
* 1987 		Ann Helen Jonassen
* 1984 - 1986 Oddvar Kolset
* 1983 - 1984 Kristin Undset
* 1979 - 1983 Oddvar Kolset
* 1979 		Kari Mette Strand
* 1974 - 1978 Olav Jakobsen
* 1972 - 1974 Geir Bilsbak

## Referanser


## Eksterne lenker
* https://www.gamleakerkantori.no
Totia Meireles

**Maria Elvira «Totia» Meirelles** (født 11. oktober 1958 i Cuiabá i Brasil) er en brasiliansk skuespillerinne.

## Referanser


## Eksterne lenker
* 
*
Henrik Møllgaard

**Henrik Møllgaard Jensen** (født 2. januar 1985 i Bramming) er en dansk håndballspiller, som spiller mesteparten i forsvar. Han spiller nå for Aalborg Handbaold. Møllgaard har tidligere spilt for Skjern, KIF Kolding, Kongeå HK og Ribe HK.

Møllgaard spiller også for Danmarks landslag. Han hadde, per januar 2013, spilt 31 kamper og scoret 57 mål.

Han tok gull under Sommer-OL 2016.

## Referanser


## Eksterne lenker
*
Sébastien Bosquet

**Sébastien Bosquet** (født 24. februar 1979 i Dunkerque) er en fransk håndballspiller. Han spiller høyre back for klubben Dunkerque i den franske toppserien. Han fikk sin debut på Frankrikes herrelandslag i håndball i 2002 og var med på laget som tok gull under EM 2006, VM 2009, EM 2010 og VM 2011.

Sébastien Bosquet har tidligere spilt for klubben Montpellier.

## Referanser


## Eksterne lenker
* 
*  Sébastien Bosquet  – Profil på www.eurohandball.com
Hasael

**Hasael** var en arameisk konge i Damaskus nevnt i Bibelen. Under hans styre hersket Aram-Damaskus over deler av Syria og Palestina. Han regjerte i perioden rundt 842 f.Kr. til 796 f.Kr.

## Referanser


## Eksterne lenker
*
Göteborgs tekniska institut

**Göteborgs tekniska institut** er en friskole i Göteborg, Sverige, grunnlagt i 1927. Nåværende rektor er Tomas Olsson.

## Referanser


## Eksterne lenker
*  Skolens nettsider
Casper Ulrich Mortensen

**Casper Ulrich Mortensen** (født 14. desember 1989 i København) er en dansk håndballspiller, som fra 2018 spiller for FC Barcelona.

Mortensen debuterte på det danske landslaget 15. april 2010. Han har deltatt i VM 2013, EM 2014, VM 2015, EM 2016, OL 2016, VM 2017, EM 2018 og VM 2019.

Han tok gull med Danmark i OL 2016 og i VM 2019.

## Referanser


## Eksterne lenker
*
Egyptisk astronomi

**Egyptisk astronomi** begynner i forhistorisk tid, i førdynastisk tid i Egypt. I det 5. årtusen f.Kr. Kan steinsirklene ved Nabta Playa ha blitt brukt til astronomiske formål. Under det historiske Oldtidens Egypt fra det 3. årtusen f.Kr., var 365-dagers perioden allerede i bruk i den egyptiske kalender, og observasjoner av stjernene var viktige for å bestemme den årlige oversvømmelsen av Nilen. Pyramidene i Egypt var nøye tilpasset retningen mot Polarstjernen, og tempelet til Amon-Ra ved Karnak var tilpasset oppstigningen av solen på vinterjevndøgn. Astronomien spilte en betydelig rolle i fastsettelsen av datoene for religiøse festivaler og for bestemmelsen av nattens timer, og templenes astrologer var spesielt opptatte av å studere stjernene, konjunksjonene, fasene og oppstigningene til Solen, Månen og planetene.

Under det ptolemeiske rike smeltet de egyptiske tradisjonene sammen med gresk astronomi og babylonsk astronomi, og byen Alexandria i det lavere Egypt ble sentrum for vitenskapelig aktivitet rundt omkring i den hellenistiske sivilisasjon. Den romerske provinsen Aegyptus er kjent for den store astronomen Klaudios Ptolemaios (90&ndash;168 e.Kr.). Ans astronomiske verket, som inkluderer *[[Almagest]]*, ble en innflytelsesrik bok i den vestlige astronomiens historie.

Etter den muslimske erobringen av Egypt ble regionen dominert av arabisk kultur og islamsk astronomi. Astronomen Ibn Yunus (ca 950&ndash;1009) observerte solens posisjon over mange år ved å benytte en stor astrolabium, og hans observasjoner av solformørkelsene var i bruk flere århundrer etterpå. I år 1006 observerte Ali ibn Ridwan supernovaen SN 1006, og ga en detaljert beskrivelse av den. På 1300-tallet skrev Najm al-Din al-Misri en avhandling om mer enn 100 forskjellige typer av vitenskapelige og astronomiske instrumenter, hvorav mange var oppfunnet av ham selv. På 1900-tallet arbeidet Farouk El-Baz for NASA, og var involvert i de første månelandingene med Apollo-programmet, hvor han assisterte i planleggingen av den vitenskapelige utforskningen av Månen.

## Referanser
Hilary Mantel

**Hilary Mary Mantel** (født Hilary Mary Thompson 6. juli 1952 i Glossop i Derbyshire, død 22. september 2022) var en britisk forfatter og bokkritiker. Hun fikk sitt internasjonale gjennombrudd med romanen *Wolf Hall,* oversatt til norsk av Hege Mehren og utgitt av Forlaget Press med tittelen *Ulvetid* (2009), som er første del i en trilogi om Thomas Cromwell, Henrik VIII nærmeste rådgiver. Denne romanen innbrakte henne Bookerprisen og National Book Critics’ Circle Award. Den andre romanen i trilogien, *Bring Up the Bodies*, oversatt av Hege Mehren på Forlaget Press med tittelen *[[Falkejakt]]* (2012), vant også Bookerprisen i 2012, og Mantel var den første kvinnen som har mottatt prisen to ganger.

## Liv og virke
Hilary Mary Thompson ble født i Glossop i Derbyshire, som det eldste av tre barn. Hun vokste opp i Hadfield hvor hun gikk på den lokale katolske barneskolen St Charles. Foreldrene hennes, Margaret og Henry Thompson, var begge av irsk avstamming, men de ble født i England. Da Mantel var barn, ble foreldrene skilt, og hun så ikke faren sin igjen etter at hun fylte elleve år. Etter skilsmissen flyttet familien til Romiley i Cheshire sammen med Jack Mantel (1932–1995), som ble barnas uoffisielle stefar. Hilary Mantel tok hans etternavn.

Hun begynte på Harrytown Convent i Romiley i Cheshire. I 1970 begynte hun å studere juss ved London School of Economics. Hun ble siden overført til Universitetet i Sheffield og tok eksamen som *Bachelor of Jurisprudence* i 1973. I løpet av tiden ved universitetet var hun sosialist.

Etter universitetet arbeidet Mantel i avdelingen for sosialarbeid ved et sykehus og deretter som selger i en butikk. I 1972 giftet hun seg med geologen Gerald McEwen. I 1974 begynte hun å skrive en roman om den franske revolusjon som senere ble utgitt som *A Place of Greater Safety*. I 1977 fulgte Mantel sin ektemann til Botswana. Senere tilbrakte de fire år i Jidda i Saudi-Arabia. Hun har skrevet om denne tiden i *Someone to Disturb* i *London Review of Books*. Hun har senere fortalt at det var «hennes lykkeligste dag» da de forlot Jidda.

Da popularitetens hennes vokste, sluttet McEwen i jobben som geolog for å ta seg av forretningene hennes.

## Bibliografi

## Priser og utmerkelser
* 2006 Kommandør av Den britiske imperieordenen (CBE)
* 2009 Bookerprisen (vinner) (*Ulvetid*)
* 2009 National Book Critics Circle Award (vinner) (*Ulvetid*)
* 2010 Walter Scott Prize (winner) (*Wolf Hall*)
* 2012 Bookerprisen (vinner) (*Falkejakt*)
* 2012 The Costa Book Awards (vinner) (*Falkejakt*)
* 2014 Kommandørdame av Den britiske imperieordenen (DBE)

## Referanser


## Eksterne lenker
* 
* 
*  Online ''Wall Street Journal'' review
*  Portrett i *The New Yorker*
*  Mantel-arkiv fra *The New York Review of Books*
Frode Nordvik

**Frode Nordvik** (født 27. februar 1974) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Brandbu Idrettsforening.

## Norgesrekorder
Liste over norgesrekordnoteringer gjort av Frode Nordvik.
;Senior herrer

:Begge rekordene er uoffisielle, men begge noteringene var bedre enn tidligere bestenotering/rekord. 3&nbsp;000&nbsp;m ble gått i et ikke utlyst distanse/stevne, og mini-firkampen ble gått i en ukurant distanserekkefølge ( 38,52 – 3.58,53 / 1.14,68 / 1.52,69 ).

## Personlige rekorder

## Referanser




## Eksterne lenker
* 
*  Frode Nordvik på Jakub Majerski's Speedskating database (Adelskalender distanser og sammenlagt)
Hansteen (slekt)

**Hansteen** er en norsk slekt.

## Opphavet i Danmark

*Peder Bertilssøn (1580–1631), kjøpmann, skipsreder og rådmann i Malmø
**Bartholomæus Pederssøn Hansteen (1615–66), rådmann i København
***Jacob Bartholomeussønn Hansteen (1652–1727), prest i Vordingborg
****Henrick Jacobsen Hansteen (1697–1759), sogneprest i Thystrup og Hallagerlille på Sjælland, gift med Cecilie Ehlers
*****Bartholomeus Mathiasen Hansteen (1743–1820)

## Slekten i Norge

*Bartholomeus Mathiasen Hansteen (1743–1820), premierløytnant og toller i Drøbak
**Nils Lynge Hansteen (1782–1861) tollinspektør
***Agathon Bartholomæus Hansteen (1812–95) sogneprest i Selbu
****Nils Severin Lynge Hansteen (1855–1912) maler
***Philip Henrik Hansteen (1817–1911), høyesterettsassessor
***Christopher Hansteen (1822–1912) høyesterettsassessor
****Albert Waldemar Hansteen (1857–1921) arkitekt i Kristiania og Skien
*****Valdemar Scheel Hansteen (1897–1980) arkitekt i Stavanger
******Hans Jacob Hansteen (født 1938), arkitekt i Bergen
*Johannes Mathias Hansteen (1744–92), konsumpsjonsdirektør i Christiania
**Conradine Dunker (1780–1866) forfatter gift 2) med Wilhelm Dunker (1755–1844)
***Vilhelmine Ullmann (1816–1915), pedagog gift 1839–54 med Jürgen Nikolai Axel Ullmann (1813–1863)
*****Se slekten [[Ullmann]]*
***Bernhard Dunker (1809–70) regjeringsadvokat
***Gustav Dunker (1826–1892) postmester i Kristiansand
**Christopher Hansteen (1784–1873) astronomiprofessor
***Harald Hansteen (1821–1903) direktør ved Røros kobberverk og Kongsberg sølvverk 
****Kristofer Hansteen (1865–1906) forfatter gift 1891 med Olga Strøm (1869–1936)
****Edvard Heiberg Hansteen (1867–1949) overlege
*****Viggo Hansteen (1900–41) høyesterettsadvokat, gift med Kirsten Hansteen (1903–74) som ble statsråd
***Aasta Hansteen (1824–1908) maler og kvinnesaksforkjemper
**Peter Nicolai Hansteen (1786–1823) høyesterettsadvokat
***Wilhelm Hansteen (1820–1913) sogneprest i Voss, gift med Eleonore (Nora) Christine Emilie Conradi (1830–1897)
****Carsten Balthazar Hansteen (1856–1923) domprost i Bergen
****Axel August Hansteen (1863–1937) magistratsekretær
*****Wilhelm von Tangen Hansteen (1896–1980), generalløytnant
**Johannes Mathias Hansteen (1790–1877) sogneprest i Løten


Christopher hansteen.jpg | Christopher Hansteen (1784–1873) astronomiprofessor
Conradine Dunker.png | Conradine Dunker (1780–1866) ble forfatter ...
Bernhard Dunker.png | ... og sønnen Bernhard Dunker (1809–70) ble regjeringsadvokat
Portrett av høyesterettsassessor Philip Henrik Hansteen, ca. 1878 - no-nb digifoto 20140326 00199 bldsa FA1414 (cropped).jpg | Philip Henrik Hansteen (1817–1911) ble høyesterettsassessor
Waldemar Hansteen.jpg | Waldemar Hansteen (1857–1921) ble arkitekt 
AxelAugustHansteen-OB.F12819bx.jpg | Axel August Hansteen (1863–1937) magistratsekretær
Kristofer Hansteen.jpg | Kristofer Hansteen (anarkist) (1865–1906) forfatter
Viggo Hansteen.jpg | Viggo Hansteen (1900–41) høyesterettsadvokat
Portrett av Aasta Hansteen (cropped).jpg | Aasta Hansteen (1824–1908) maler
Wilhelm von Tangen Hansteen (cropped).jpg | Wilhelm von Tangen Hansteen (1896–1980), generalløytnant

## Referanser
Postliste

I loven om offentlighet i forvaltningen er hovedregelen at alle saksdokumenter som kommunen sender eller mottar er offentlige. En **postliste** viser en oversikt over slike dokumenter. Både inngående og utgående post blir gjort tilgjengelig 3 – 4 dager etter den er registrert. Alle kan be om å få tilsendt kopi av dokumentene, og disse listene brukes mye i journalistisk arbeid.

Dersom det er opplysninger i et enkelt dokument som etter lov eller forskrift er undergitt taushetsplikt, unntas disse opplysningene offentlighet. Det betyr at de ikke vises på postlisten.

Betegnelsen «postliste» benyttes også om epostlister.

## Referanser
Øystein Haugen

**Øystein Haugen** (født 7. november 1971) er en norsk sportssjef i skøyteforbundet og tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Ask Skøyteklubb. Han begynte i Nannestad Skøyteklubb og var så to sesonger i Lillehammer Skøiteklubb før det ble Ask SK.

## Sammenlagt i [[Verdenscupen på skøyter|Verdenscupen]]

## Personlige rekorder

## Referanser




## Litteratur
* 

## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISUs offisielle nettsider. 
;Bilde
*  Bilde på SpeedSkatingPhotos.info/DesgPhoto.com
Jacob R. Olsens barnehjem

**Jacob R. Olsens barnehjem var et privat** barnehjem i Bergen, opprinnelig opprettet for tuberkulosetruede barn i 1919. Etter hvert som tuberkulose kom gradvis under kontroll, gikk institusjonen over til å bli et alminnelig barnehjem der barnevernsnemnda plasserte foreldreløse barn, eller barn med foreldre uten omsorgsevne. Barnehjemmet holdt til i Nyhavnsveien 4 i Sandviken, like nord for Gamle Bergen. Barnehjemmet var i drift til 1981, da Hordaland fylkeskommune overtok og la det ned. 

## Historie
Jacob R. Olsens barnehjem var en fortsettelse av barnehjemmet som ble drevet gjennom Maiblomsten, og som hadde holdt til i hovedhuset på den gamle lystgården Elsesro fra 1910.  Dette huset ble overtatt av Welanderhjemmet i Bergen i 1919, da barna fra ”Maiblomsten” flyttet inn i Nyhavnsveien 4.

Midlene til finansieringen av barnehjemmet kom opprinnelig fra rentene fra et legat etter skipsreder Jacob R. Olsen og hustru Johanne Georgine Olsen. Hjemmets formelle navn var ”Skipsreder Jacob R. Olsen og hustru Johanne Georgine Olsens barnehjem for barn fra tuberkuløse hjem”. 

Jugendbygningen ble reist av Tuberkulosekomiteen i Bergen i 1918, og var tegnet av arkitekt Sigurd Lunde. Anlegget hadde et flott tilhørende hageanlegg. I dag er bygningen brukt av det offentlige, mens en barnehage holder til i første etasje.

## Arkivet
Det meste av arkivet etter Jacob R. Olsens barnehjem ble makulert etter at Hordaland fylkeskommune besluttet å legge det ned. Likevel finnes noe materiale ved Hordaland fylkesarkiv og Statsarkivet i Bergen. Sosialdepartementets arkiv, som er avlevert til Riksarkivet, inneholder noe arkivmateriale etter barnehjemmet. Barnevernet i Bergen sendte barn til denne institusjonen, og opplysninger om barn plassert i institusjonene kan finnes i arkiv etter barnevernsnemnder og sosialkontorer, oppbevart ved Bergen Byarkiv. Dette gjelder også opplysninger om bygninger, drift og tilsyn.

## Kilder
*Arkivet etter Bergen kommune. Byggesjefen.

## Eksterne lenker
* Jacob R. Olsens barnehjem - oppslagsverket oVe, artikkel av Grete Fjeldtvedt, Bergen Byarkiv.
* http://www.ba.no/nyheter/article708867.ece
* https://web.archive.org/web/20110523190050/http://www.sfm.no/Barnevern/Granskingsutvalget-Bergen.pdf
* http://www.regjeringen.no/nb/dep/bld/dok/nouer/2004/nou-2004-23/8/6/5.html?id=388010
Ole Morten Mellemstrand

**Ole Morten Mellemstrand** (født 25. januar 1973) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte først Stavanger Skøyteklubb, og skiftet senere til Sandnes Skøyteklubb. Nå deltar han mest i veteranklassene, ved siden av å være trener for Stavanger Sandnes skøyteklubb.

## Referanser




## Eksterne lenker
* 
*  Ole Morten Mellemstrand på Jakub Majerski's Speedskating database (Adelskalender distanser og sammenlagt)
*  Ole Morten Mellemstrand på SpeedskatingResults.com (personlige rekorder, resultater fra sesongen 2009/10 og senere)
Waldemar Hansteen

**Albert Waldemar Hansteen** (født 25. mai 1857 i Kristiania, død 4. mai 1921) var en norsk arkitekt.

Han gikk ved Nissens Latin- og Realskole og ved arkitekt von Hannos tegneskole før han praktiserte 1877–1879. Sammen med blant andre Torolf Prytz studerte Hansteen 1879–1881 ved den polytekniske skolen i Hannover, der han var elev av Conrad Wilhelm Hase. Fra 1881 var han tilbake i Kristiania og ble i tre år, før han i 1884 flyttet til Skien og etablerte kontor på kanalbryggen sammen med A.F. Bugge og Sjøstedt. Han underviste ved tekniske skoler begge steder, fra 1890 til 1918 som overlærer i husbygging ved Kristiania tekniske skole.

I 1883 ble han valgt til å lede gjenoppbyggingen av Gol stavkirke etter at denne ble flyttet fra Hallingdal til Norsk folkemuseum i Kristiania.

Waldemar var sønn av høyesterettsassessor Christopher Hansteen (1822–1912) og  Lagertha Cecilia Wulfsberg (1820–1897). Han giftet seg i 1888 med Elisabeth Cathrine Scheel (1867–1908). Sønnen Valdemar Scheel Hansteen (1897) ble også arkitekt. 
:''Se forøvrig Hansteen (slekt)

## Bygninger
* Solvorn kirke i Luster, 1883
* Gol stavkirke 1883–84
* Porsgrund Porselænsfabrikk 1886
* Skien brannstasjon, 1887
* Skiensfjordens Creditbank, 1887–88
* Skiens Sparebank, 1887–91
* Grubbe Terrasse, Skien
* Gamle Skien kretsfengsel, 1891
* Norges bygning (en stavkirke) på World's Columbian Exposition (Verdensutstillingen) i Chicago, 1893. Satt opp av M. Thams & Co. Sto tidligere i Little Norway, Wisconsin, nå er den flyttet tilbake til sitt opprinnelsessted, Orkanger.
* Norges Vel sitt landbruksmuseum, 1894
* Thomas Heftyes gate 23, 1895
* Tostrupgården reist 1896–98.  Med arkitektene Christian Fürst og Torolf Prytz
* Centralbanken for Norge hovedkontor, 1912–22, fullført av Henrik Bull etter Hansteens død i 1921
* Kirkegata 14–16–18, bankbygg 1915–21, med Henrik Bull
* Tollbugata 20, 1905

Solvorn kyrkje.jpg | Solvorn kirke i Luster, 1883
Stave church Gol in wintertime.jpg | Gol stavkirke, 1883–84
Skien Sparebank.jpg | Skiens Sparebank, 1887–91
Pavillon Dragestil - Little Norway, Wisconsin.jpg | Norway Building som var på World's Columbian Exposition i 1893
Thomas_Heftyes_gate_23_-_2010-08-08_at_19-09-17.jpg| Thomas Heftyes gate 23, 1895
Tostrupgården.jpg | Tostrupgården i Oslo, 1896–98
Tollbugata 20 Oslo.jpg | Tollbugata 20, 1905


## Se også
* Hansteen (slekt)

## Referanser


## Eksterne lenker
*
Duppe

**Duppe** er en søt, lysbrun melkesaus. Den fremstilles ved at myse blir kokt et par timer til prim, tilsettes sukker og spes med smør og fløte. Et raskere alternativ er å koke duppen av vann eller melk og prim eller brunostrester. Enda raskere går det om en tilsetter en meljevning.

Duppe er tradisjonelt tilbehør til klubb og fett og andre matretter.

## Referanser
* Klubb og duppe frå Hedalen    .
Luciano Becchio

**Luciano Héctor Becchio** (født 28. desember 1983 i Córdoba) er en argentinsk fotballspiller som fra 2017 spiller for CD Atlético Baleares etter flere år i engelsk fotball.

## Referanser


## Eksterne lenker
*
Jeong Han

**Jeong Han** (født 17. mai 1988 i Seoul) er en sørkoreansk håndballspiller. Han spiller for klubben Incheon og for Sør-Koreas herrelandslag i håndball. Han deltok i Sommer-OL 2012 og i Håndball-VM 2013.

## Eksterne lenker
*
Vika Idrettsforening

**Vika Idrettsforening** (stiftet 26. januar 1918) er et norsk idrettslag fra Oslo. Idrettsforeningen driver i dag kun med vannpolo. Tidligere har den organisert flere andre idretter, deriblant bandy, boksing, fotball, friidrett, håndball, ishockey, sykling og framfor alt svømming. Klubbens medlemmer har gjennom årene tatt nærmere 400 norgesmesterskap i svømming. 13 kongepokaler har blitt tildelt klubbens lag og medlemmer (sju i svømming, fem i boksing og en i vannpolo).

Strøket Vika har gjennomgått veldige forandringer siden klubben ble stiftet, og Vika IF har ikke lenger spesiell tilknytning til denne bydelen, men rekrutterer fra hele Oslo og omegn.

## Historie
Vika Idrettsforening ble stiftet 26. januar 1918 i Engensgate 7, ved Vestbanen. Initiativtakerne var Ragnvald Olsen og Fredrik Christensen. Boksing og friidrett var de første idrettene som ble drevet, senere samme år kom svømming på programmet. Idrettsforeningen var sentral i arbeideridretten i mellomkrigsårene. Medlemmer fra Vika var representert i styret da arbeidernes idrettsopposisjon ble stiftet i 1922 (klubben var ikke formelt medlem). 11. november 1924 meldte Vika Idrettsforening seg inn i Arbeidernes Idrettsforbund.

## Kjente medlemmer
*Christer Bjarne
*Olaf Thorsen
*Jon Vengel

## Referanser




## Litteratur
*Rudolf Arnesen m. fl. (1948). *Vika Idrettsforening gjennom 30 år* – Oslo.

## Eksterne lenker
*
Skorp

**Skorp** (søvn, puss, sov) er en samling av ”avfallstoffer” fra tårefilmen og samler seg i øyekroken i løpet av natten. Hvis man får mye skorp kan det skyldes øyebetennelse eller øyekatarr. Øyet prøver derfor å ”rydde opp” i øyebetennelsen og det gjøres ved at hvite blodceller og tårevæskeproduksjonen øker for å ”spise opp” bakteriene, og det skaper mye skrop i øyekroken.  Man kan også ha mer skorp i øynene når man har døgnlinser (linser man kan sove med) enn når man ikke har det. Så lenge tårefilmen blir forstyrret fra sin vanlige form. 

Øyevæsken som skaper skorpen består av 3 lag; 
1. Vannlag som produseres i tårekjertelen
2. Slimlag som produseres av kjertler på innsiden av øyelokket
3. Oljelag som produseres av kjertler på våtkanten like ved øyevippene.

Oljelaget er viktig for at tårefilmen ikke skal fordampe. Slimlaget er der for at tårefilmen skal gli fint over øyet. I tårefilmen er det en rekke proteiner, som f.eks albumin, globulin og lysozym. De har blant annet en bakteriedrepende effekt og "rydder" opp i partikler, støv og mikroorganismer som ikke skal være der. I løpet av en dag samler det seg mye i tårefilmen: støv, pollen, ulike celler fra øyet, proteiner osv. Disse blir ved blunk samlet og dyttet mot øyekroken ved nesa og kommer ut som slimklumper om dagen, men om natten størkner det i øyekroken og ser ut som skorp.
Roy Helge Gabrielsen

**Roy Helge Gabrielsen** (født 1948) er en norsk professor emeritus i petroleumsgeologi ved UiO. Gabrielsens forskning omfatter strukturgeologi med vekt på analyse av initiering og utvikling av forkastninger og bruddsystemer, eksperimentell strukturgeologi, fjellkjededannelse og bruk av fjernanalysemetoder i strukturgeologi. Han har publisert en rekke artikler om den strukturelle utviklingen av Norges kontinentalsokkel, den skandinaviske kaledonske fjellkjeden og forkastninger i grunnfjellet i Norge. Han har også skrevet flere artikler om geologisk vitenskapshistorie.  

## Priser og utmerkelser

* 2000 – Statoils forskningspris
* 2005 – Special Award AAPG (American Association of Petroleum Geologist)
* 2013 – Brøggerprisen, hedersprisen fra Norsk geologisk forening.

## Referanser
Hans Jacob Hansteen

**Hans Jacob Hansteen** (født 11. april 1938 i Stavanger) er en prisbelønt norsk arkitekt.

Etter examen artium fra Kongsgård skole i Stavanger studerte han til sivilarkitekt ved NTH i Trondheim. Han ble uteksaminert i 1961, med diplomoppgaven om det gamle Skudeneshavn: *En redegjørelse for eldre bebyggelse i Skudeneshavn*.  Deretter praktiserte han i tre år i Kristiansand, før han hadde lederansvaret for restaureringen av Bryggen i Bergen 1965–1974.  Bryggen ble med på UNESCOs verdensarvliste i 1980 og Hansteen mottok Houens fonds diplom i 1983 for arbeidet. Sammen med kona Tale Kristina Hansteen, interiørarkitekt (født 1934), drev han arkitektfirmaet Hansteen Arkitekter AS MNAL/NIL i Bergen fra 1970 til 1993. De var involvert i flere restaureringer, som Damsgård hovedgård (ferdig 1993) og St. Jørgens hospital.  Hans Jacob var så byantikvar i Oslo, et virke han holdt frem til 2003.  Hans Jacob var ellers dosent/professor II i bygningsvern ved NTH 1977–1995, senere professor emeritus. Han tegnet også Fiskeridirektoratet i Bergen sammen med arkitektgruppen CUBUS og et tilbygg til Statsarkivet i Bergen, oppført rundt 1993.

I 1989 tok han initiativet til NOV – samarbeidsgruppe i bygnings- og kulturminnevern. Alle samarbeidspartnerne i NOV var arkitekter med kompetanse innen vern og rehabilitering. Gruppen ble oppløst da Hansteen trakk seg ut i 1993, i forbindelse med at han ble ansatt som byantikvar i Oslo.

Til tider har han hatt verv i Norske arkitekters landsforbund, i Fortidsminneforeningen og var i 1988–2000 rådgiver for Europarådet sin avdeling for kulturarv og sto bak blant annet verneplan for den gamle sølv- og gullgruvebyen Banska Stiavnica i Slovakia. Hans far var Valdemar Scheel Hansteen (1897–1980), arkitekt i Stavanger.  Arkitekt var også  bestefaren Waldemar Hansteen (1857–1921).  Sønnen Ståle Hansteen (født 1962) ble også arkitekt i Hønefoss.

## Se også
* Hansteen (slekt)

## Referanser
Per Thomas Hille

**Per Thomas Hille** (født 14. juli 1972) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Ask Skøyteklubb, men hadde sine to første sesonger i Lambertseter Skøyteklubb.

## Meritter
### Internasjonale mesterskap
Junior-VM på skøyter deltatt i ett VM ved en konkurranse.
:* Warszawa 1992 i sammenlagt.
::* Beste resultat 15.-plass sammenlagt i Warszawa 1992.

### Norgesrekorder
Liste over norgesrekordnoteringer gjort av Per Thomas Hille.
;Senior herrer

:Rekorden er uoffisiell, men noteringen var bedre enn tidligere bestenotering/rekord. 3&nbsp;000&nbsp;m-rekorden ble slått i et senere par.

## Personlige rekorder

## Referanser




## Eksterne lenker
* 
*  [Profil](http://www.sskating.com/profile.php?season=2012/2013&sname=HILLE&name=Per Thomas&nat=NOR&lm=m) på Jakub Majerski's Speedskating database (Adelskalender distanser og sammenlagt)
*  Profil på ISUs offisielle nettsider. 
*  Profil  på Speedskatingbase.eu (personlige rekorder)
Farsfigur

En **farsfigur** er vanligvis en eldre mann som innehar egenskaper som for eksempel myndighet, styrke og gode evner som barn kan identifisere seg selv med på et dypt psykologisk nivå. Farsfiguren trenger ikke være den biologiske forelderen til barnet.

Positive farsfigurer har en betydelig rolle i et barns utvikling, og dersom et barn blir utsatt for barnemishandling og omsorgssvikt er det ikke uvanlig å oppsøke en erstatning for manglende kjærlighet og omsorg i hjemmet grunnet et behov for trygghet og oppmerksomhet. Flere studier har vist at positive farsfigurer, biologiske og ikke-biologiske, er assosiert med sunn utvikling hos barn.

Andre studier har vist at mangel på en god farsfigur i barns liv kan ha alvorlige negative psykologiske virkninger på utviklingen av barnets personlighet og psykologiske helse, og skape depresjoner i voksen alder. Mange beryktede seriemordere som Jeffrey Dahmer og John Wayne Gacy har bakgrunn med ekstrem mishandling eller rett og slett mangel på anerkjennelse fra fedrene sine i barndommen.